భారత్పై హెచ్ఎస్బిసి అంచనాన్యూఢిల్లీ: గత ఏడాది కాలంగా ప్రభుత్వం ప్రవేశపెట్టిన సంస్కరణల కారణంగా జిడిపిలో స్వల్పకాలిక తిరోగమనం ఏర్పడిన మాట వాస్తవమే అయినప్పటికీ ఆర్థిక వృద్ధికి గల మధ్యకాలిక అవకాశాలు చెక్కు చెదరలేదని అంతర్జాతీయ ఆర్థిక సర్వీసుల దిగ్గజం హెచ్ఎస్బిసి పేర్కొంది. భారత ఆర్థిక వ్యవస్థపై మధ్యకాలిక బుల్లిష్ దృక్పథాన్ని ప్రకటిస్తూ వచ్చే పదేళ్ల కాలంలో భారత్ ప్రపంచంలో మూడో పెద్ద ఆర్థిక వ్యవస్థగా అవతరించడం ఖాయమని తాజా నివేదికలో తేల్చి చెప్పింది. ఇప్పుడు వృద్ధిని దిగజార్చిన సంస్కరణలే మధ్యకాలికంగా భారత్కు కలిసి వస్తాయని, భారత్ తన సత్తా చాటేందుకు దోహదకారిగా ఉంటాయని పేర్కొంది. అంతర్జాతీయ జిడిపిలో భారత్ వాటా కేవలం మూడు శాతమే ఉన్నప్పటికీ భారత వృద్ధి ధోరణులు పరిగణనలోకి తీసుకుంటే వచ్చే పదేళ్ల కాలంలో జపాన్, జర్మనీలను అధిగమించి ప్రపంచంలో మూడో పెద్ద ఆర్థిక వ్యవస్థగా అవతరించగల సత్తా భారత్కున్నదని తెలిపింది. ప్రస్తుతం భారత్ మందగమనం ఆవరించిన, పునరుజ్జీవన పథంలో ఉన్న రెండు దశల నడుమ ఊగిసలాడుతున్నట్టు పేర్కొంది. ప్రస్తుతం భిన్న విభాగాల వృద్ధిలో బలహీనత ఆవరించి ఉన్నందు వల్ల తొలి దశలో 2018-19 వరకు బలహీన వృద్ధినే నమోదు చేయవచ్చునని, 2019-20 నుంచి ఆ పైన అత్యంత ఆకర్షణీయమైన వృద్ధిని నమో దు చేయడం ద్వారా పునరుజ్జీవ దశలో ప్రవేశిస్తుందని విశ్లేషించింది.  దీన్ని గణాంకాల్లోకి పెడితే గత ఏడాది 7.1 శాతం వృద్ధి నుంచి ఈ ఏడాది 6.5 శాతం వృద్ధికి దిగజారి 2018-19లో 7 శాతం వృద్ధికి చేరుతుందంటూ 2019-20 నుంచి 7.6 శాతం, ఆ పైబడిన వృద్ధిని నమోదు చేసే ఆస్కారం ఉన్నట్టు అంచనా వేసింది. గత ఏడాది చేపట్టిన డీమానిటైజేషన్ ప్రభావం వల్ల ఏప్రిల్-జూన్ త్రైమాసికంలో వృద్ధి రేటు మూడేళ్ల కనిష్ఠ స్థాయి 5.7 శాతానికి దిగజారింది. సంస్కరణల వల్ల ఏర్పడిన ఈ స్వల్పకాలిక అవాంతరాలు 2019-20 నాటికి సర్దుకుంటాయని, మధ్యకాలికంగా ఒక్క జిఎ్సటి వల్లనే జిడిపికి 0.4 శాతం వృద్ధి జోడవుతుందన్నది అంచనా వేసింది.96 శాతానికి విత్త లోటుభారత్ విత్త లోటు ఆగస్టు చివరి నాటికి బడ్జెట్ అంచనాల్లో 96.1 శాతానికి చేరింది. వ్యయాల పెరుగుదల విత్త లోటు పోటెత్తడానికి కారణమైంది. గత ఏడాది ఇదే కాలంలో విత్త లోటు 76.4 శాతం ఉంది. కంట్రోలర్ జనరల్ ఆఫ్ అకౌంట్స్ గణాంకాల ప్రకారం ఈ ఏడాది ఏప్రిల్-ఆగస్టు నెలల మధ్య కాలంలో విత్త లోటు 5.25 లక్షల కోట్ల డాలర్లుంది. ఈ ఏడాది విత్త లోటును జిడిపిలో 3.2 శాతానికి దింపాలన్నది ప్రభుత్వ లక్ష్యం. గత ఏడాది ప్రభుత్వం నిర్దేశించుకున్న 3.5 శాతం విత్తలోటు లక్ష్యాన్ని విజయవంతంగా చేరగలిగింది. ఈ ఏడాది ఏప్రిల్-ఆగస్టు నెలల మధ్య కాలంలో ప్రభుత్వ ఆదాయాలు 4.09 లక్షల కోట్ల రూపాయలుంది. బడ్జెట్ అంచనా ప్రకారం ఈ ఏడాది సాధించాల్సిన ఆదాయం 15.15 లక్షల కోట్లలో ఇది కేవలం 27 శాతం. ఇదే కాలంలో ప్రభుత్వ వ్యయం 9.5 లక్షల కోట్ల రూపాయలుంది. బడ్జెట్ అంచనాల్లో ఇది 44.3 శాతం. ఇందులో పెట్టుబడి వ్యయాలు 37 శాతం ఉండగా... రెవెన్యూ వ్యయాలు 45.8 శాతంగా ఉన్నాయి.
bhaaratpai hechsbisi anchanaanyuudillii: gatha edaadi kaalamgaa prabhutvam pravesapettina samskaranala kaaranamgaa jidipilo swalpakaalika tirogamanam erpadina maata vastavame ayinappatiki aardhika vruddhiki gala madhyakaalika avakaasaalu chekku chedaraledani antarjaatiiya aardhika sarveesula diggajam hechsbisi perkondi. bhaarata aardhika vyavasthapai madhyakaalika bullish drukpathaanni prakatistuu vache padella kaalamlo bharat prapanchamlo moodo pedda aardhika vyavasthagaa avatarinchadam khayamani taja nivedikalo telchi cheppindi. ippudu vruddhini digajaarchina samskaranale madhyakaalikamgaa bhaaratku kalisi vastaayani, bharat tana satta chaatenduku dohadakaarigaa untaayani perkondi. antarjaatiiya jidipilo bharat wata kevalam moodu saatame unnappatikii bhaarata vruddhi dhoranulu parigananaloki teesukunte vache padella kaalamlo japan, jarmaneelanu adhigaminchi prapanchamlo moodo pedda aardhika vyavasthagaa avatarinchagala satta bhaaratkunnadani telipindi. prastutam bharat mandagamanam aavarinchina, punarujjeevana pathamlo unna rendu dasala naduma oogisalaadutunnattu perkondi. prastutam bhinna vibhaagaala vruddhilo balaheenata aavarinchi unnandu valla toli dasalo 2018-19 varaku balaheena vruddhine namodu cheyavachunani, 2019-20 nunchi aa paina atyanta aakarshaneeyamaina vruddhini namo du cheyadam dwara punarujjeeva dasalo pravesistundani vislaeshinchindi.  deenni ganaamkaalloki pedithe gatha edaadi 7.1 saatam vruddhi nunchi ee edaadi 6.5 saatam vruddhiki digajari 2018-19loo 7 saatam vruddhiki cherutundantu 2019-20 nunchi 7.6 saatam, aa paibadina vruddhini namodu chese askaram unnattu anchana vesindi. gatha edaadi chepattina demanitisation prabhaavam valla epril-joon traimaasikamlo vruddhi retu moodella kanishta sthaayi 5.7 saataaniki digajaarindi. samskaranala valla erpadina ee swalpakaalika avaantaraalu 2019-20 naatiki sardukuntaayani, madhyakaalikamgaa okka jst vallane jidipiki 0.4 saatam vruddhi jodavutundannadi anchana vesindi.96 saataaniki vitta lotubharat vitta lotu aagastu chivari naatiki budget anchanaallo 96.1 saataaniki cherindi. vyayaala perugudala vitta lotu potettadaaniki kaaranamaindi. gatha edaadi ide kaalamlo vitta lotu 76.4 saatam undi. controler janaral af acounts ganankala prakaaram ee edaadi epril-aagastu nelala madhya kaalamlo vitta lotu 5.25 lakshala kotla daalarlundi. ee edaadi vitta lotunu jidipilo 3.2 saataaniki dimpaalannadi prabhutva lakshyam. gatha edaadi prabhutvam nirdesinchukunna 3.5 saatam vittalotu lakshyaanni vijayavantamgaa cheragaligindi. ee edaadi epril-aagastu nelala madhya kaalamlo prabhutva aadaayaalu 4.09 lakshala kotla roopaayalundi. budget anchana prakaaram ee edaadi saadhinchaalsina aadaayam 15.15 lakshala kotlalo idhi kevalam 27 saatam. ide kaalamlo prabhutva vyayam 9.5 lakshala kotla roopaayalundi. budget anchanaallo idhi 44.3 saatam. indulo pettubadi vyayaalu 37 saatam undagaa... revenue vyayaalu 45.8 saatamgaa unnaayi.